**LĒMUMS**

Liepājā

|  |  |  |
| --- | --- | --- |
| 2022.gada 22.decembrī | Nr.452/16  (prot. Nr.16, 28.§) |  |

Par lietošanas tiesību aprobežojumu

zemesgabalā Oskara Kalpaka ielā 90A,

Liepājā

Saskaņā ar sabiedrības ar ierobežotu atbildību “MKM ENGINEERING” izstrādāto projektu “Elektroapgādes pieslēgums Oskara Kalpaka ielā 123, Liepājā (TN 111009220)” paredzēts izbūvēt 10kV elektropārvades kabeļu līniju, kas šķērsos Liepājas valstspilsētas pašvaldības zemes vienību Oskara Kalpaka ielā 90A, Liepājā un, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Enerģētikas likuma 19.panta pirmo daļu, 19.1 pantu un 24.pantu, Ministru kabineta 2006.gada 25.jūlija noteikumiem Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu”, izskatot akciju sabiedrības “Sadales tīkls” 2022.gada 25.novembra vēstuli Nr.308000-10/2411 “Par aprobežojuma līgumu noslēgšanu Oskara Kalpaka ielā 90A, Liepājā”, Liepājas pilsētas pašvaldības iestādes “Liepājas pilsētas būvvalde” 2022.gada 2.decembra vēstuli Nr.1063/2.3. “Par aprobežojuma līguma slēgšanu Oskara Kalpaka ielā 90A” un Liepājas valstspilsētas pašvaldības domes pastāvīgās Pilsētas attīstības komitejas 2022.gada 15.decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Piekrist, ka par labu akciju sabiedrībai “Sadales tīkls” (reģistrācijas Nr.40003857687; juridiskā adrese: Šmerļa iela 1, Rīga) tiek noteikts lietošanas tiesību aprobežojums Liepājas valstspilsētas pašvaldības nekustamajam īpašumam, zemes vienības Oskara Kalpaka ielā 90A, Liepājā (kadastra apzīmējums 1700 011 0236) daļai aptuveni 83 kv.m platībā (pielikumā), zemesgabala platība var tikt precizēta pēc projekta apstiprināšanas, elektroapgādes objekta - 10 kV kabeļa līnijas - ierīkošanai un ekspluatācijai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas valstspilsētas pašvaldības vārdā noslēgt līgumu ar akciju sabiedrību “Sadales tīkls” par lēmuma 1.punktā minēto lietošanas tiesību aprobežojumu, paredzot vienreizēju atlīdzību.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |